ગાંધીનગરઃ ગુજરાત રાજ્યના કેન્દ્ર સરકાર હસ્તકના પડતર પ્રશ્નો માટે તત્કાલીન મુખ્યમંત્રી નરેન્દ્ર મોદીએ કરેલી રજૂઆતોમાં વડાપ્રધાન નરેન્દ્ર મોદીએ કોઈ ઉકેલ કે મંજુરી આપી નહીં હોવાનું જણાવતા વિરોધ પક્ષના નેતા પરેશ ધાનાણીએ માર્મિક ટકોર કરી હતી કે, ૨૦૧૪માં લોકસભાની ચૂંટણી વખતે ગાંધીનગરથી સિંહ ગર્જના કરનારાઓની ત્રાડ દિલ્હીની ભૂમિના પ્રભાવમાં કેમ શાંત થઇ ગઈ છે. . . તેનો પ્રત્યુત્તર આપતા નાયબ મુખ્યમંત્રી નીતિન પટેલે જણાવ્યું હતું કે, નરેન્દ્ર મોદીએ દિલ્હીમાં પણ જઈને કરેલી ગર્જનાને સમગ્ર વિશ્વ સાભળે છે.